钦定古今图书集成/明伦汇编/氏族典/第282卷 > 汪起凤
## 钦定古今图书集成/明伦汇编/氏族典/第282卷 > 汪起凤

按《吴县志》：“起凤，字无朋，万历辛丑进士。知揭阳县，升
工部主事，监山西木厂，董建正阳门箭楼，督张秋河
道。三年，升江西右参政，分守南瑞。妖民程鹏倡乱，建
伪号，聚众万计。起凤密捕杖杀之。转按察使，分巡岭
北。虔镇兵鼓噪，逐参将夏永清，焚其署，起凤罪为首
者始定。历升广东左布政使。逆珰魏忠贤遣使入粤讽建生祠，凤不从，忠贤怒。适推抚浙报罢，仅补原官，
分巡广东海南道，卒于官。